Neuvoston direktiivi 89/604/ETY, annettu 23 päivänä marraskuuta 1989, luonnollisten henkilöiden henkilökohtaisen omaisuuden lopullisessa maahantuonnissa jäsenvaltiosta sovellettavista verovapauksista annetun direktiivin 83/183/ETY muuttamisesta



Virallinen lehti nro L 348 , 29/11/1989 s. 0028 - 0029

Suomenk. erityispainos Alue 9 Nide 2 s. 0018

Ruotsink. erityispainos Alue 9 Nide 2 s. 0018



NEUVOSTON DIREKTIIVI, annettu 23 päivänä marraskuuta 1989, luonnollisten henkilöiden henkilökohtaisen omaisuuden lopullisessa maahantuonnissa jäsenvaltiosta sovellettavista verovapauksista annetun direktiivin 83/183/ETY muuttamisesta (89/604/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 99 artiklan, ottaa huomioon komission ehdotuksen(), ottaa huomioon Euroopan parlamentin lausunnon(), ottaa huomioon talous- ja sosiaalikomitean lausunnon(), sekä katsoo, että direktiiviä 83/183/ETY() annettaessa neuvosto sitoutui antamaan yksimielisesti komission ehdotuksesta säännökset, joilla voitaisiin huomattavasti vähentää ja jopa lakkauttaa muodollisuuksia, jotka liittyvät verovapauksien myöntämiseen luonnollisten henkilöiden henkilökohtaisen omaisuuden lopullisessa maahantuonnissa jäsenvaltiosta; ad hoc -komitea "Kansalaisten Eurooppa" pyysi komissiolta tällaista ehdotusta Eurooppa-neuvoston Brysselissä 29 ja 30 päivänä maaliskuuta 1985 hyväksymässä ensimmäisessä kertomuksessaan, henkilöiden vapaata liikkuvuutta yhteisön alueella olisi helpotettava mahdollisimman paljon, ja odotettaessa verotuksellisten rajojen poistamista todellisten sisämarkkinoiden toteuttamiseksi olisi yhdenmukaistettava ja lievennettävä tiettyjä, erityisesti omaisuuden luettelointiin ja pysyvän asuinpaikan todistamiseen liittyviä muodollisuuksia, joita tarvitaan direktiivissä 83/183/ETY säädetyn maahantuontiin liittyvän verovapautuksen myöntämisessä; nykyisten maahantuodun omaisuuden käytön määräaikoja ja tiettyjen tavaroiden määrällisiä rajoituksia koskevien sääntöjen rajoittavuutta olisi vähennettävä, ON ANTANUT TÄMÄN DIREKTIIVIN: 1 artikla Muutetaan direktiivi 83/183/ETY seuraavasti: 1. Korvataan 2 artiklan 2 kohdan b alakohta seuraavasti: "b) joka on tosiasiallisesti ollut asianomaisen käytössä ennen asuinpaikan muutosta tai toisen asunnon perustamista. Jäsenvaltiot voivat vaatia, että moottoriajoneuvot (niiden perävaunut mukaan lukien), asuntovaunut, matkailuautot, huviveneet ja yksityislentokoneet ovat olleet asianomaisen käytössä vähintään kuusi kuukautta ennen asuinpaikan muutosta. Edellä a alakohdan toisessa virkkeessä tarkoitettujen tavaroiden osalta jäsenvaltiot voivat vaatia, että - moottoriajoneuvot (niiden perävaunut mukaan lukien), asuntovaunut, matkailuautot, huviveneet ja yksityislentokoneet ovat olleet asianomaisen käytössä vähintään kaksitoista kuukautta, - muut tavarat ovat olleet asianomaisen käytössä vähintään kuusi kuukautta - ennen asuinpaikan muutosta." 2. Korvataan 4 artiklassa ilmaisu "tavaroita" ilmaisulla "moottoriajoneuvoja (niiden perävaunut mukaan lukien), asuntovaunuja, matkailuautoja, huviveneitä ja yksityislentokoneita". 3. Korvataan 5 artiklan 1 kohta seuraavasti: "1. Jäsenvaltiot voivat säätää direktiivin 69/169/ETY(*), sellaisena kuin se on viimeksi muutettuna direktiivillä 89/220/ETY(**), 4 artiklan 1 kohdassa lueteltujen tavaroiden verottomasta maahantuonnista koskevasta rajoituksesta. Tämä rajoitus ei kuitenkaan saa olla pienempi kuin neljä kertaa kyseisen artiklan II sarakkeessa mainitut määrät, paitsi tupakkatuotteiden osalta, joiden veroton maahantuonti voidaan rajoittaa mainitussa sarakkeessa mainittuihin määriin. (*) EYVL N:o L 133, 4.6.1969, s. 6 (**) EYVL N:o L 92, 5.4.1989, s. 15" 4. Direktiivin 7 artiklassa: a) 1 kohdasta tulee 1 kohdan a alakohta; b) lisätään 1 kohtaan alakohta seuraavasti: "b vapautuksen myöntämisen edellytyksenä on oltava vapaamuotoinen kirjallinen tavaraluettelo sekä jäsenvaltion niin vaatiessa siihen liitetty ilmoitus, jonka malli ja sisältö on määriteltävä asetuksen (ETY) N:o 678/85(*) 17 artiklan 2 ja 3 kohdassa säädettyä menettelyä noudattaen, sanotun kuitenkaan rajoittamatta mahdollisten yhteisön passitusta koskevien yksityiskohtaisten sääntöjen soveltamista. Tavaroiden arvoa ei saa vaatia mainittavaksi tavaraluettelossa. (*) EYVL N:o L 274, 15.10.1985, s. 1"; c) lisätään 2 kohtaan virkkeet seuraavasti: "Jos omaisuus 3 artiklan mukaisesti tuodaan maahan useana eränä edellä tarkoitetun määräajan kuluessa, jäsenvaltiot voivat ainoastaan ensimmäisen erän maahantuonnin yhteydessä vaatia esitettäväksi täydellisen tavaraluettelon, johon voidaan viitata myös myöhempien muuttokuljetusten yhteydessä toisessa tullitoimipaikassa. Tätä täydellistä tavaraluetteloa voidaan täydentää tuontijäsenvaltion toimivaltaisten viranomaisten suostumuksella." 5. Direktiivin 8 artiklan 2 kohdassa: a) korvataan ensimmäisessä alakohdassa ilmaisu "vähintään 12 kuukaudeksi" ilmaisulla "ennen toisen asunnon perustamista"; b) poistetaan kolmas alakohta. 6. Direktiivin 9 artiklassa: a) korvataan 1 kohdan alku seuraavasti: "1. Jokainen henkilö voi avioliiton solmimisen yhteydessä tuoda siihen jäsenvaltioon, johon aikoo muuttaa pysyvän asuinpaikkansa, hankkimaansa tai käytössään ollutta henkilökohtaista omaisuutta 1 artiklassa tarkoitetuista veroista vapautettuna seuraavin edellytyksin, sanotun kuitenkaan rajoittamatta 2 5 artiklan soveltamista:"; b) korvataan 2 kohta seuraavasti: "2. Verosta on vapautettava myös tavanomaisesti avioliiton solmimisen johdosta annettavat lahjat, jotka 1 kohdassa tarkoitetut edellytykset täyttävä henkilö on saanut sellaisilta henkilöiltä, joiden pysyvä asuinpaikka on muussa jäsenvaltiossa kuin tuontijäsenvaltiossa. Vapautusta on sovellettava lahjoihin, joiden yksikköarvo on enintään 350 ecua. Jäsenvaltiot voivat kuitenkin myöntää vapautuksen 350 ecua suuremman yksikköarvon osalta, jos kunkin verosta vapautetun lahjan arvo on enintään 1 400 ecua." 7. Direktiivin 11 artiklassa: a) poistetaan 1 kohdassa ilmaisu "direktiivin 77/388/ETY 14 artiklan 2 kohdan soveltamiseksi annettujen yhteisön verosäännösten voimaantuloon saakka"; b) korvataan 2 kohdassa viittaus "2 artiklan 2 kohdassa" viittauksella "2 artiklan 2 kohdan a alakohdassa". 2 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 1 päivään heinäkuuta 1990 mennessä. Niiden on ilmoitettava tästä komissiolle viipymättä. 2. Jäsenvaltioiden on toimitettava tämän direktiivin soveltamiseksi antamansa kansalliset säännökset komissiolle. 3 artikla Tämä direktiivi on osoitettu kaikille jäsenvaltioille. Tehty Brysselissä 23 päivänä marraskuuta 1989. Neuvoston puolesta Puheenjohtaja E. CRESSON () EYVL N:o C 5, 9.1.1987, s. 2 ja EYVL N:o C 179, 8.7.1988, s. 8 () EYVL N:o C 318, 30.11.1987, s. 23 () EYVL N:o C 150, 9.6.1987, s. 6 () EYVL N:o L 105, 23.4.1983, s. 64